ஆனந்த விகடனின் "ஓ" பக்கத்தில் ஞாநி எழுதியிருந்ததுப் போல தமிழில் குறும்படம் எடுப்பவர்கள் அதிகமாகி இருக்கிறார்கள். ஆனால், எதை எடுக்கிறார்கள், என்ன படம் காட்டுகிறார்கள் என்று அருகில் சென்று பார்த்தால், பயமாக இருக்கிறது. முன்பெல்லாம் திரையரங்குகளில் படம் போடுவதற்கு முன் அரசின் பிலிம் டிவிஷனின் ஏதேனும் ஒரு ரீலை போடுவார்கள். "பீகாரில் வெள்ளம்" என்று தொடங்கும் பிலிம் ரீல்கள் பெரும்பாலும் கொட்டாவி விடுவதற்காகவே தயாரிக்கப்பட்டிருக்கும் அல்லது திரை முழுதும் பிரச்சார நெடியடிக்கும். தமிழ் குறும்படங்கள் பெரும்பாலானவை இதே ரகம்.